**Berhida Város Jegyzője**

*8181 Berhida, Veszprémi u. 1-3.*

*Tel.:88/585-620, E-mail: jegyzo@berhida.hu*

**A 2025. évi költségvetésről szóló 2/2025.(II.25.)** **önkormányzati rendelet módosítására vonatkozó rendelet-tervezet előzetes hatásvizsgálata**

A jogalkotásról szóló 2010. évi CXXX. törvény 17. §-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelettervezet esetében az alábbiak:

**1. A jogszabály társadalmi, gazdasági, költségvetési hatásai**

A rendelet-tervezet elfogadása indokolt az Önkormányzat működésének biztosítása, az előirányzatok között szükségessé vált átcsoportosítás érdekében.

**2. A jogszabály környezeti és egészségi következményei**

A rendelet-tervezet elfogadásának környezeti és egészségi következményei nincsenek.

**3. A jogszabály adminisztratív terheket befolyásoló hatásai**

Módosult az államháztartásról szóló 2011. évi CXCV. törvény 2025. május 13-án. Kiegészült a 23. § (2) j.) ponttal, illetve a 23. § (5) bekezdéssel, mely jelentős adminisztratív terhet eredményezett.

**4. A jogszabály megalkotásának szükségessége, a jogalkotás elmaradásának várható következményei**

Az államháztartásról szóló 2011. évi CXCV. törvény 34.§ (1)-(4) bekezdése és az államháztartásról szóló törvény végrehajtásáról szóló 368/2011. (XII. 31.) Korm. rendelet 42-44.§ teszi indokolttá. A jogalkotás elmaradása jogszabálysértést eredményezne.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet-tervezet elfogadása többlet személyi és tárgyi feltételt nem igényel.

Berhida, 2025. szeptember 12.

dr. Guti László

jegyző