**Vilonya Község Polgármestere**

*8194 Vilonya, Kossuth u. 18.*

**Előterjesztés**

|  |  |  |  |
| --- | --- | --- | --- |
| Tárgya: | 2025. évi költségvetési rendelet módosítása | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | 3/2024.(II.25.) önkormányzati rendelet | | |
| Fontosabb  jogszabályok: | Magyarország 2025. évi központi költségvetéséről szóló 2024. évi XC. törvény,  az államháztartásról szóló 2011. évi CXCV. törvény  az államháztartásról szóló törvény végrehajtásáról szóló 368/2011. (XII.31) Kormány rendelet,  az államháztartás számviteléről szóló 4/2013. (I.11) Kormányrendelet,  a pedagógusok új életpályájáról szóló 2023. évi LII. törvény | | |
| Előterjesztés  szövege: | A 2025. évi költségvetés módosítását javasoljuk az alábbiak szerint:  Az óvodapedagógusok az önkormányzat költségvetési rendelete alapján 2025.01.01-től 30.000,- Ft egyéb köznevelési pótlékban részesülnek havonta.  Javasoljuk a rendelet 9. §. (9) bekezdésének módosítását a központi állami finanszírozás által biztosítottak miatt.  Kérjük a Tisztelt Képviselő-testületet, hogy a javaslatot támogatni, elfogadni szíveskedjenek. | | |
| Mellékletek: db | 1 db hatástanulmány | | |
| Keltezés: | 2025. szeptember 12. | | |
| Előterjesztő aláírása: | Fésüs Sándor polgármester | | |

**Vilonya Község Önkormányzata Képviselő-testületének /2025. (V. ) önkormányzati rendelete**

**a 2025. évi költségvetésről szóló 2/2025. (II.25.) önkormányzati rendelet módosításáról**

[1] A költségvetési rendelet biztosítja a polgárok számára az önkormányzat és intézményei 2025. évre tervezett bevételeinek és kiadásainak, pénzügyi-gazdálkodási működésének megismerhetőségét. A rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére. A rendelet biztosítja Magyarország Helyi Önkormányzatairól szóló 2011. évi CLXXXIX. törvény előírásainak megfelelően a kötelező feladatok ellátását, ezen felül számos, a lakosság számára fontos önként vállalt cél megvalósítását.

[2] Vilonya Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el.

A 2025. évi költségvetésről szóló 2/2025. (II.25.) önkormányzati rendelet 9. §-ának (9) bekezdése helyébe a következő rendelkezés lép:

**1. §**

„(9) Az óvodapedagógusok részére bruttó 30.000,- Ft/hó összegű egyéb köznevelési pótlékot biztosít 2025. január 1-től 2025. szeptember 16-ig.”

**2. §**

Ez a rendelet a kihirdetését követő napon lép hatályba.

Általános indokolás

A módosított 2011. évi CXCV. törvény 24 §-a alapján a 2025. évi költségvetési tervezetet elkészítésre került. Rendelkezései a 2024. évi központi költségvetéséről szóló 2023. évi LV. törvényen, az államháztartásról szóló 2011. évi CXCV. törvényen, az államháztartásról szóló törvény végrehajtásáról szóló 368/2011. (XII.31) Kormány rendeleten, az államháztartás számviteléről szóló 4/2013(I.11) Kormányrendeleten, illetve Magyarország gazdasági stabilitásáról szóló 2011. évi CXCIV. törvény – önkormányzati rendeletalkotásra, önkormányzati gazdálkodásra vonatkozó - előírásai figyelembevételével készültek.

Az óvodapedagógusok részére éves költségvetési rendeletben biztosított egyéb köznevelési pótlék finanszírozásának változása következtében kerül sor a rendelet módosítására.

Részletes indokolás

**Az 1. §-hoz**

A szakasz rendelkezik az önkormányzat 2025. évi költségvetéséről szóló 2/2025.(II.25.) önkormányzati rendelet 9. §. (9) bekezdésének módosításáról

**A 2. §-hoz**

A szakasz hatályba léptető rendelkezéseket tartalmaz.