Vilonya Község Polgármestere



8194 Vilonya, Kossuth u. 18., Tel./Fax: 88/ 490-163; e-mail: [vilonya@vilonya.hu](mailto:vilonya@vilonya.hu)

**Előterjesztés**

**a Képviselő-testület 2025. szeptember 15-én tartandó rendkívüli nyilvános ülésére**

|  |  |  |  |
| --- | --- | --- | --- |
| Tárgya: | **A Bursa Hungarica pályázathoz való csatlakozásról** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | 121/2016.(XI.28.) Kt. határozat  119/2010.(X.18.) Kt. határozat | | |
| Fontosabb  jogszabályok: |  | | |
| Előterjesztés  szövege: | Tisztelt Képviselő-testület! A Bursa Hungarica Felsőoktatási Önkormányzati Ösztöndíjrendszer célja az esélyteremtés érdekében a **hátrányos helyzetű, szociálisan rászoruló fiatalok felsőfokú tanulmányai**nak támogatása. A program keretében olyan szociálisan hátrányos helyzetű felsőoktatásban résztvevő hallgatóknak folyósítható az ösztöndíj, akik a települési önkormányzat illetékességi területén lakóhellyel rendelkeznek, felsőoktatási intézményben (felsőoktatási hallgatói jogviszony keretében) **teljes idejű (nappali tagozatos) képzésben vesznek részt.**  A Bursa Hungarica Felsőoktatási Önkormányzati Ösztöndíjpályázat évente kerül kiírásra. Többszintű támogatási rendszer, melynek pénzügyi fedezeteként három forrás szolgál:  1. A települési önkormányzatok által nyújtott támogatás  2. A megyei önkormányzatok által nyújtott támogatás  3. Intézményi támogatás.  Az önkormányzati támogatás mértéke a 121/2016.(XI.28.) Kt. határozat alapján 10.000 Ft/fő/hó.  A pályázatot a jelenlegi felsőoktatásban hallgatók („A” típusú pályázat) és a felsőoktatási tanulmányokat kezdeni kívánók („B” típusú pályázat) számára lehet kiírni. Az „A” típusú pályázat időtartama 10 hónap, azaz két egymást követő tanulmányi félév. A „B” típusú pályázat időtartama 3 x 10 hónap, azaz hat egymást követő tanulmányi félév. Vilonya Község Önkormányzata Képviselő-testülete évek óta kiírta a pályázatot és támogatta a hátrányos helyzetű, felsőoktatásban tanulókat.  A településen eddig csak „A” típusú támogatásra nyújtottak be pályázatot. Tapasztalat szerint évente 2-3 pályázat érkezett.  A Képviselő-testület 119/2010.(X.18.) számú határozatával úgy döntött, hogy a Bursa Hungarica Felsőoktatási Önkormányzati Ösztöndíjpályázatra benyújtott pályázatok elbírálása kizárólag szociális rászorultság alapján, a pályázó tanulmányi eredményétől függetlenül történik; az egy háztartáson belül egy főre jutó jövedelem határát a szociális vetítési alap háromszorosát (jelenleg 85.500,-forintban) vette az értékeléskor figyelembe.  A programról részletes tájékoztató található a [www.emet.gov.hu](http://www.emet.gov.hu) oldalon.  Javasolom a továbbiakban is a fenti feltételekkel a Bursa Hungarica Felsőoktatási Önkormányzati Ösztöndíjpályázatban való részvételt. | | |
| Mellékletek: | - | | |
| Keltezés: | 2025. szeptember 11. | | |
| Előterjesztő aláírása: | Fésüs Sándor s.k.  polgármester | | |

**Határozati javaslat**

**……/2025.(IX. 15.) Kt. határozat**

**a Bursa Hungarica pályázathoz való csatlakozásról**

Vilonya Község Önkormányzata Képviselő-testülete 2025. szeptember 15. napján megtartott ülésén megtárgyalta a „**a Bursa Hungarica pályázathoz való csatlakozásról”** tárgyú előterjesztést és a következő döntést hozta:

1. A Bursa Hungarica Felsőoktatási Önkormányzati Ösztöndíjpályázat 2026. évi fordulójához csatlakozik.
2. Az elbírálás kizárólag szociális rászorultság alapján, a pályázó tanulmányi eredményétől függetlenül történik.
3. A Csatlakozási nyilatkozatot a Nemzeti Kulturális Támogatáskezelő részére meg kell küldeni, a pályázatokat ki kell írni.

Határidő: csatlakozási nyilatkozat megküldésére: kiírást követően azonnal

Felelős: dr. Guti László jegyző

dr. Adamecz Krisztina aljegyző

Fésüs Sándor polgármester

Csonka Ágnes igazgatási ügyintéző